HOTĂRÎRE nr. 525 
din  26.06.2001
cu privire la modificarea şi completarea Regulilor provizorii de exploatare 
a locuinţelor, întreţinere a blocurilor locative şi teritoriilor aferente
în Republica Moldova şi abrogarea unor hotărîri 
ale Guvernului Republicii Moldova
Publicat: 06.07.2001 în Monitorul Oficial Nr. 075
În conformitate cu art. 37 din Legea condominiului în fondul locativ nr. 913-XIV din 30 martie 2000 (Monitorul Oficial, 2000, nr. 130-132, art. 915), Guvernul Republicii Moldova HOTĂRĂŞTE:
1. Regulile provizorii de exploatare a locuinţelor, întreţinere a blocurilor locative şi teritoriilor aferente în Republica Moldova, aprobate prin Hotărîrea Guvernului Republicii Moldova nr. 1224 din 21 decembrie 1998 (Monitorul Oficial, 1999, nr. 3-4, art. 28), se modifică şi se completează după cum urmează:
1) în punctul 3, după definiţia termenului "ARENDAŞ", se introduce un alineat nou cu următorul conţinut:
"GESTIONAR" - întreprinderea municipală de exploatare a fondului de locuinţe, direcţia de producţie a gospodăriei locativ-comunale, cooperativa de construcţie a locuinţelor, asociaţia coproprietarilor în condominiu, asociaţia de proprietari ai locuinţelor privatizate, alţi agenţi economici, la balanţa sau în gestionarea cărora se află fondul de locuinţe;";
2) punctul 12 se exclude, iar punctele 13-29 devin, respectiv, punctele 12-28;
3) în alineatul zece al punctului 12 cuvîntul "(vînzare)" se substituie prin cuvîntul "(înstrăinare)";
4) în alineatul unsprezece al punctului 18, după cuvîntul "monteze" se introduce sintagma "fără autorizaţia organelor abilitate", cuvintele "în mod abuziv" se exclud;
5) alineatul doi al punctului 19 se abrogă;
6) în denumirea capitolului IV şi în punctele 19-20, după cuvîntul "proprietarului", se introduce cuvîntul "gestionarului";
7) alineatul doi al punctului 20 se expune în următoarea redacţie:
"înlocuirea, reparaţia reţelelor inginereşti şi utilajului de uz comun din interiorul blocului locativ";
8) ultimul alineat al punctului 22 se completează cu cuvintele "contra plată";
9) în tot textul Regulilor sintagma "în mod abuziv" se substituie prin sintagma "fără autorizaţia organelor abilitate";
10) în contractul de încheiere a locuinţei în blocul locativ de stat cu mai multe apartamente (anexa la Reguli) se introduce un punct nou - 12 cu următorul conţinut:
"12. Arendaşul locuinţei este în drept să ceară de la proprietarul blocului locativ micşorarea plăţii pentru arenda locuinţei, dacă condiţiile de exploatare, prevăzute în contract, ori starea locuinţei s-au agravat esenţial din motive de care arendaşii nu poartă răspundere."
Punctele 12-15 devin, respectiv, punctele 13-16.
2. Ministerul Ecologiei, Construcţiilor şi Dezvoltării Teritoriului, Ministerul Energeticii, în termen de 3 luni, vor elabora şi aproba Instrucţiunea privind modul de recuperare gestionarilor fondului de locuinţe de către furnizori a cheltuielilor pentru deservirea tehnică în blocurile locative a sistemelor interne de alimentare cu apă, energie termică, electrică şi a sistemelor de evacuare a apelor uzate.
3. Se abrogă hotărîrile Guvernului Republicii Moldova, conform listei anexate.
PRIM-MINISTRU
AL REPUBLICII MOLDOVA           Vasile TARLEV
Contrasemnată:
Ministrul ecologiei, construcţiilor
şi dezvoltării teritoriului             Gheorghe Duca
Ministrul justiţiei               Ion Morei
Chişinău, 26 iunie 2001.

Republicii Moldova nr. 525
din 26 iunie 2001
L I S T A
hotărîrilor Guvernului Republicii Moldova care se abrogă
1. Hotărîrea Guvernului Republicii Moldova nr. 357 din 20 noiembrie 1978 "Cu privire la măsurile de îmbunătăţire continuă a exploatării şi reparaţiei fondului de locuinţe".
2. Hotărîrea Guvernului Republicii Moldova nr. 494 din 23 decembrie 1981 "Cu privire la măsurile suplimentare în vederea dezvoltării continue a gospodăriei locative, îmbunătăţirii folosirii şi păstrării fondului de locuinţe în R.S.S. Moldovenească".
3. Hotărîrea Guvernului Republicii Moldova nr. 286 din 23 iulie 1982 "Cu privire la modul şi termenele de transmitere a caselor de locuit departamentale în administrarea comitetelor executive ale sovietelor locale de deputaţi ai norodului" (Veştile R.S.S.M., 1982, nr. 7, art. 78).
4. Hotărîrea Guvernului Republicii Moldova nr. 270 din 21 iulie 1987 "Cu privire la perfecţionarea continuă a funcţionării gospodăriei comunale şi de locuinţe în R.S.S. Moldovenească" (Veştile R.S.S.M., 1987, nr. 9, art. 125).
